Dearg le Fearg

Is feachtas polaitiúil agus sraith agóidí é Dearg le Fearg ⭕, chun cur in aghaidh na n-ionsaithe a bhíonn á ndéanamh ar an Ghaeilge.  Bhunaigh Conradh na Gaeilge an feachtas sa bhliain 2013. Ar an 15 Feabhra 2014, eagraíodh mórshiúlDearg le Fearg ar Youtube, ar 18 Feabhra 2014 i mBaile Átha Cliath le cur in iúl don rialtas go raibh pobal na Gaeilge “Dearg le Fearg”. Deich míle Gaeilgeoir ó fud an oileáin a bhailigh le chéile,  is cosúil, lena gcearta teanga a éileamhMeon Eile, 18 Feabhra 2014. Tá agóid á heagrú don 21ú lá Bealtaine i mBéal Feirste.
mion|Cill Rìmhinn

 Cúlra 
Sa bhliain 2006, chuir an Comhaontú Chill Rìmhinn roinnt dualgas agus coimitmintí ar bun a chaithfear a chomhlíonadh i dTuaisceart Éireann, Acht na Gaeilge san áireamh.  Gheall Rialtas na Breataine in Aguisín B den Chomhaontú go mbeadh Acht Teanga Ghaeilge ann:"‘agus go n-oibreoidh sé i gcomhar leis an Fheidhmeannas atá le teacht le forbairt na Gaeilge a mhéadú agus a chosaint."
mion|Cill Rìmhinn

 An "Dream Dearg" 
Tháinig an "Dream Dearg"An Dream Dearg ar Facebook le chéile sa bhliain 2016 mar gheall ar an fhrustrachas i measc phobal na Gaeilge sa Tuaisceart faoi ionsaithe leanúnacha ar an Ghaeilge, is cosúil, ó rialtas agus ionadaithe pobailMeon Eile 13 Eanáir 2017. "Acht na Gaeilge" sa Tuaisceart atá ag teastáil ón Dream Dearg, rud a chosnódh an Ghaeilge óna leithéid d'ionsaithe amach anseo, dar leo. Chuaigh feachtas an Dream Dearg agus an íomhá den fháinne bhán ar chúlra dearg go mór i bhfeidhm ar na meáin shóisialta sa bhliain 2016/17.

 Siombailí 
Tá ‘an fuilghrúpa O’ ar an gcúigiú straoiseog is mó úsáid i measc na nGael ar Twitter. Ní cúrsaí fola ná leighis a bhíonn i gceist ag lucht labhartha na Gaeilge nuair a bhíonn an straoiseog seo in úsáid acu, ainneoin teideal oifigiúil na siombaile, ach ‘Dearg le Fearg’. Tá an ciorcal bán ar chúlra dearg tarraingthe ag lucht an fheachtais chucu féin mar shuaitheantas idirlín. Tá leaganacha eile den chomhartha, mar shampla, ‘an ciorcal mór dearg’ ⭕,  ann freisin.

Amhrán "Dearg le Fearg"
Seo amhrán le Bunscoil Bheanna Boirche, Caisleán an MhuillinnIrishNews.com 9 Aibreán 2014

Táimid dearg le fearg,Is tá bród inár nglór, Gaeil óga dhílis muid, Ag labhairt Gaeilge mar is cóir.

Is í teanga cheart na nGael í, Ag ár sinsir romhainn féin, Ba mhaith linn cothrom na féinne, Sin é ár mian.

Tá an Ghaeilge ar bharr na teangaAg gach duine againn go léir,An teanga aoibhinn is ársa atá, Fud fad an domhain faoin spéir.

Nach bhfuil níos fearr tuillte,Ag an teanga ghleoite seo,A bhí anseo linn le fada,Is a bheidh againn go deo?

Ach ní thig linn fanacht mar atá, Agus muid ag seasamh siar, Caithfidh rudaí bheith ceart is cothrom, Tá an méid sin iomlán fíor. 

Níl muid ag iarraidh barraíocht, cothromas sin an mhéid, Tá Gaeilge chomh tábhachtach le teanga ar bith,Creid nó ná creid.

Éistigí linn anois a chairde, Le guth geal glórach Gaelach, Scairtimid amach os ard Le crógacht agus misneach,

Is Gaeil muidne, Is táimid iontach bródúil as, Níor mhaith linn anois, Ach cearta, cóir is meas. 

Féach freisin
 An "Dream Dearg" ar Facebook
 An "Dream Dearg" ar Twitter
Litir a scríobh Pobal agus Turas sa bhliain 2014
Feachtas "Stádas" (2004-2005)
TINTEÁN (2024)

 Tagairtí 

Catagóir:Na Trioblóidí
Catagóir:Stair Thuaisceart Éireann
Catagóir:Grúpaí Gaeilge
Catagóir:Conradh na Gaeilge
Catagóir:Cearta Gaeilge
Catagóir:Agóidíocht na Gaeilge